UVB-76

UVB-76, connota puru comenti The Buzzer, est una statzioni arràdiu a undas curtzas soviètica e, apustis, russa.

Sa statzioni trasmitit unu zùmiu monòtonu e curtzu, chi s'arrepitit 25 bortas po minudu.  In pagus ocasionis, su sonu si firmat lassendi su logu a messàgius de boxi cifraus in russu.  Is trasmissionis parint incumentzadas in su 1973.  

 Nòmini e piessìnnius de sa statzioni 
Is amantiosus de arràdiu de totu su muntu ant postu a sa statzioni "The Buzzer", e is russus de sòlitu ddi nant  (žužžalka, "pispisu").  Su nòmini ofitziali de sa statzioni est disconnotu, mancai is messàgius de boxi trasmìtius apant fatu pensai a unu possìbili identificativu: finas a cabudanni 2010 sa statzione introduiat totu is messàgius suus cun s'identificativu UVB-76 (in cirìllicu: УВБ-76), chi est su chi s'impreat ancora oi po chistionai de cust'arràdiu. De cabudanni 2010 su situ de trasmissioni est cambiau e s'identificativu de cussu momentu fiat MDZhB (, pronuntziau "Mikhail, Dimitri, Zhenya, Boris"). De su 28 de idas de su 2015 s'identificativu est ZhUOS (, pronuntziau "Zhenya, Ulyana, Olga, Zinaida") e, de su 1 martzu 2019 ndi funt impreaus unus cantu nous, cun ANVF (АНВФ) chi est su prus comunu.

Sa trasmissioni est fata in AM e in modulazioni a banda laterali sìngula cun supressioni de sa banda superiora (USB) (o fintzas s'inferiora) me is frecuèntzias 4.625 kHz e, de su 2015, fintzas 6.998 kHz.

Su sonu trasmìtiu est unu zùmiu prètzisu a su de unu sonar, cun durada de 1,2 segundus, cun pàusas de 1 - 1,3 segundus, repìtiu de 21 a 34 bortas po minudu.  Finas a santandria 2010 is zùmius durànt prus pagu: 0,8 segundus. 

 Messàgius de boxi 
In unas cantu raras ocasionis, su zùmiu s'interrumpit po lassai intendi messàgius curtzus de boxi. Custus messàgius funt trasmìtius in russu, pronuntziaus de una boxi de òmini, sighint unu schema pretzisu e incluint secuèntzias de nùmerus e nòminis de personi.  

Esemprus:

Su 5 de làmpadas 2010 UVB-76 at firmau sa trasmissioni e po unas 24 oras est abarrada muda. Su zùmiu est torrau a incumentzai in su mangianu de su 6 de làmpadas. A is 13:35 UTC+0 de su 23 de austu 2010 est stètiu trasmìtiu unu messàgiu:

Duas diis apustis, su 25 de austu a is 7:13 UTC+0, su sonu s'est torrau a firmai e s'est intèndiu abolotu de fundu, comenti chi unu micròfonu fessit abarrau abertu. Sa pròpiu dii su zùmiu est torrau a incumentzai, acumpangiau de boxis de fundu. Un'àteru messàgiu vocali est stètiu trasmìtiu:

Su 17 de ladàmini 2016 su Buzzer at trasmìtiu prus de 18 messàgis diferentis in prus pagu de 24 oras.

 Trasmissionis insòlitas 
Si funt intèndius a fitianu àterus sonus de fundu impari cun su zùmiu, faendi pensai chi is sonus no siant trasmìtius a manera dereta, ma prodùsius de unu dispositivu postu acanta de unu micròfonu sèmpiri allutu. Est fintzas possìbili chi in passau su micròfonu siat stètiu ativau in manera involuntària candu no serbiat. In una de custas ocasionis, su 3 de donniasantu 2001, si funt intèndius custus fueddus in russu:

A is 22:25 UTC de su 1 de cabudanni 2010, su zùmiu s'est firmau e s'est intèndiu un'incueddu de mùsica clàssica de 38 segundus pigau de s'òpera Su lagu de is cìsinis de su composidori russu Tchaikovsky. Cuàturu diis apustis, su 5 de cabudanni a is oras 12:30 UTC, una boxi de fèmina at incumentzau a contai de 1 a 9 in russu; apustis de pagu prus de un' ora, a is 13:39 UTC, est stètiu trasmìtiu unu messàgiu vocali.

Su 17 trìulas 2015, s'est intèndiu su chi pariat essi unu sinnali de tipu radioteletype (RTTY) in sutafundu a su sinnali acùsticu.  

 Logu e punna de sa statzioni 
Sa punna de sa statzioni no est mai stètia decrarada a manera ofitziali, ma s'ex ministru de is Comunicatzionis e de s'Informàtica lituanu Rimantas Pleikys at scritu chi is messàgius vocalis serbint a cunfirmai chi is operadoris de is statzionis de arricidura siant prontus a s'ascurtu.   Àteras spricaduras funt chi sa trasmissioni est sèmpiri ascurtada de comissariaus militaris.

Un'idea publicada in sa revista Russian Journal of Earth Sciences descrit un'osservatòriu chi iat a mesurai is càmbius in s'ionosfera trasmitendi unu sinnali a 4.625 kHz, uguali a su Buzzer. 

Ddoi at puru s'idea chi is messàgius siant messàgius militaris cifraus russus, e chi su zùmiu siat sceti unu "marcadori" impreau po apoderai sa frecuèntzia sèmpiri ocupada, po dda podi impreai luegus candu serbit. Su sonu caraterìsticu iat a podi essi impreau po sintonizai su sinnali cun unu dispositivu arricidori analògicu.

Un'àtera teoria narat chi su sinnali emìtiu de sa turri est impreau in su sistema de controllu nucleari sovièticu Perimetr (connotu fintzas comenti Dead Hand) impreau in sa gherra frida e ancora ativu, segundu calincunu. Pensau comenti deterrenti, segundu s'ipòtesi Perimetr iat a tenni sa funtzioni de ativai sa ghetada de mìssilis nuclearis in ocasioni de un'atacu nucleari a su paisu: e aici is duus gherradoris s'iant a sperdi pari-pari. Custu mecanismu s'iat a ativai cun sa firmada de su zùmiu.

Ddoi at àteras duas statzionis russas chi sighint unu schema pretzisu, The Pip e The Squeaky Wheel. Comenti a su Buzzer, custas statzionis trasmitit unu sonu caraterìsticu, arrepìtiu in manera costanti e fatu-fatu est firmau po trasmiti messàgius de boxi codificaus.

Su trasmitidori originali s'agatàt acanta de Povarovo, in Rùssia, in 56°05′00″N 37°06′37″E, a metadi de tretu intra Zelenograd e Solnečnogorsk e 10 chilòmetrus a nordovest de Mosca, acanta de su bidditzolu de Lozhki.  Sa positzioni e su nominativu fiant disconnotus finas a sa primu trasmissioni de boxi de su 1997. In su cabudanni 2010 su trasmitidori de sa statzioni est stètiu mudau acanta de su bidditzolu de Kerro Massiv, in s'Oblast' de Leningrado, pagu a tesu de sa tzitadi de San Pietroburgo. Su trasferimentu podit essi dèpidu a una reorganisadura de is fortzas armadas russas. Is coordinadas de custa statzioni funt  60°18′40.1″N 30°16′40.5″E e est parti de su de 60 centrus de comunicatzioni. Parit chi esistat unu segundu situ de trasmissioni in sa tzitadi de Naro-Fominsk, 70 km a sud ovest de Mosca, a is coordinadas 55°25′35″N 36°42′33″E. Non si sciit meda apitzus de custa segunda statzioni, si no chi est parti de su de 69 centrus de comunicatzioni.

In su 2011 unu grupu de esploradoris urbanus ant compudau is edifìtzius abbandonaus me in Povarovo  e at nau chi si tratat de una basi militari abandonada. Est stètiu arrilevau unu sinnali arràdiu chi cunfirmat su funtzionamentu de unu trasmitidori a 4.625 kHz. 

 Riferimentus 

 Ligàminis esternus 


  NPR's Lost and Found Sound, 2000-05-26: The Shortwave Numbers Mystery
  UZB76  at the Global Frequency Database 
  UVB-76 Temporary Internet Relay  – Live Internet Streaming site, 900 km NW from station.


Categoria:Russia